EkBass/fiwiki-20250220-pages-articles huggingface dataset:
Pyhän Andreaan skiitta

Pyhän Andreaan skiitta ( eli Σαράι, Sarái) on ortodoksinen Vatopédin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Pyhän Andreaan skiitta sijaitsee aivan Athoksen hallinnollisen keskuksen Karyéen kylän pohjoispuolella. Skiitta on suurikokoinen ja sillä on skiitan asema lähinnä siksi, ettei Athoksen alueelle ole lupaa perustaa uusia varsinaisia luostareita. 1900-luvun alussa skiitassa asui jopa 700 munkkia. Skiitan kirkko on rakennettu vuonna 1867. Se on koko Athoksen suurin kirkko ja sen suurin korkeus on 30 metriä ja pituus 60 metriä. Skiitassa noudatetaan kinobioottista kilvoittelutapaa. Vuonna 2011 skiitassa oli 46 asukasta. == Lähteet == == Aiheesta muualla == * Pyhän Andreaan skiitta. Kaikkien Athosvuoren Pyhien Perintösäätiö. Andreaan skiitta
Pyhän Annan skiitta

Pyhän Annan skiitta ( eli Αγιάννα, Agiánna) on ortodoksinen Suuren lavran alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on omistettu Pyhälle Annalle. Pyhän Annan skiitta on perustettu 1600-luvun lopulla. Se on Athoksen vanhin ja suurin skiitta. Skiitta perustettiin säilyttämään Pyhän Annan vasemmaksi jalaksi uskottua pyhäinjäännöstä, joka tuotiin Athokselle vuonna 1686. Skiitan kirkko on rakennettu vuonna 1754. Skiitta sijaitsee 340 metrin korkeudessa lähellä Athoksen niemimaan lounaiskärkeä. Skiitassa noudatetaan idiorytmistä kilvoittelutapaa. Vuonna 2011 skiitassa oli 92 asukasta. == Lähteet == == Aiheesta muualla == * Pyhän Annan skiitta. Kaikkien Athosvuoren Pyhien Perintösäätiö. Annan skiitta
Viipurinkivi

Viipurinkivi on Helsingin itäpuolella Villingissä sijaitseva siirtolohkare, jota on pidetty yhtenä Suomen vanhimmista tunnetuista merimerkeistä. Kivi sijaitsee meressä Turun ja Viipurin välisen ikivanhan rannikkoväylän varrella ja se on katsottu sijainneen näiden kaupunkien välisen merimatkan puolivälissä. Esoteerinen maantiede ja periferiaterapia-blogi 6.3.2011 : Jäille! Helsingin saariston kristalliaavat kutsuvat Kiven läheisyydessä kerrotaan Venäjän laivaston alusten odottaneen taistelukäskyä isonvihan aikana vuonna 1713.Kirjastot.fi kysymyspalvelu 17.8.2005 : Mistä kirjoista tai lehdistä voisin löytää tietoa merimerkistä (kummeli) "Viipurinkivi" eli "Wiburgs sten"? == Lähteet == Luokka:Helsingin luonto Luokka:Suomen siirtolohkareet Luokka:Merimerkit Luokka:Suomen vesiliikenne Luokka:Villinki
Pyhän Demetrioksen skiitta

Pyhän Demetrioksen skiitta ( eli Βατοπεδινή, Vatopediní; myös Pyhän Demetrios Mirhanvuodattajan skiitta) on ortodoksinen Vatopédin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen kreikkalainen Demetrios Mirhanvuodattajalle omistettu skiitta, siinä missä alueen toinen Pyhän Demetrioksen skiitta on romanialainen. Pyhän Demetrioksen skiitta on ollut skiitan asemassa 1700-luvulta lähtien. Skiitan kirkko (kyriakon) on rakennettu 1100-luvulla ja sen seinämaalaukset ovat vuodelta 1755. Skiitassa noudatetaan idiorytmistä kilvoittelutapaa. Se koostuu 21 erillisestä asumuksesta, jotka muodostavat luostariyhdyskunnan. Vuonna 2011 skiitassa ei ollut yhtään vakituista asukasta. == Lähteet == Demetrioksen skiitta
Pyhän Demetrioksen skiitta (Lákkos)

Lákkoksen Pyhän Demetrioksen skiitta ( eli Λακκοσκήτη, Lakkoskíti; ; myös Lakkoksen skiitta, Lakkoun skiitta) on ortodoksinen Pyhän Paavalin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen romanialainen Demetrios Mirhanvuodattajalle omistettu skiitta, siinä missä toinen Pyhän Demetrioksen skiitta on kreikkalainen. Pyhän Demetrioksen skiitta perustettiin 900-luvulla. Sen perustajat olivat moldovalaisia munkkeja. Skiitta on rakennettu 280 metrin korkeuteen. Skiitan kirkko (kyriakon) on rakennettu vuosina 1898–1899. Skiitassa noudatetaan idiorytmistä kilvoittelutapaa. Vuonna 2011 skiitassa oli 58 asukasta. == Lähteet == Demetrioksen skiitta
Pyhän Kolminaisuuden skiitta

Pyhän Kolminaisuuden skiitta () eli Kafsokalývían skiitta (Καυσοκαλύβια, Kafsokalývia tai Καυσοκαλυβίων, Kafsokalyvíon; myös Kausokalivian skiitta, Kausokalivia) on ortodoksinen Suuren lavran alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Skiitassa noudatetaan idiorytmistä kilvoittelutapaa. Vuonna 2011 skiitassa oli 29 asukasta. Skiitan toinen nimi Kafsokalyvíon on suomeksi ”Poltetut majat”. == Lähteet == Kolminaisuuden skiitta
Pyhän Panteleimonin skiitta

Pyhän Panteleimonin skiitta ( eli Κουτλουμουσιανή, Koutloumousianí) on ortodoksinen Koutloumoúsin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on omistettu Pyhälle Panteleimonille. Pyhän Panteleimonin skiitta on perustettu vuonna 1785 varhaisemman keljan paikalle. Skiitan perusti pappismunkki Kharalampos (Haralampos, Charalampos). Skiitan kirkko rakennettiin vuonna 1790 ja sen seinämaalaukset ovat vuodelta 1868. Skiitassa noudatetaan idiorytmistä kilvoittelutapaa ja se koostuu 23 erillisestä asunnosta, jotka muodostavat luostariyhdyskunnan. Vuonna 2011 skiitassa oli 17 asukasta. == Lähteet == Panteleimonin skiitta
Uusi skiitta

Uusi skiitta ( eli Σκήτη Θεοτόκου, Skíti Theotókou, Neitsyt Marian skiitta) on ortodoksinen Pyhän Paavalin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Uusi skiitta perustettiin 1700-luvulla. Skiitta sijaitsee meren rannalla Pyhän Paavalin luostarin ja Pyhän Annan skiitan välissä. Paikalla on arkeologisten löydösten perusteella sijainnut joku Athoksen niemimaan antiikin aikaisista kaupungeista. Skiitan kirkko on rakennettu vuonna 1760 ja omistettu Neitsyt Marian syntymälle. Skiitassa noudatetaan idiorytmistä kilvoittelutapaa ja se koostuu 40 erillisestä asunnosta, jotka muodostavat luostariyhdyskunnan. Vuonna 2011 skiitassa oli 45 asukasta. Skiitan kirjastossa on 200 käsikirjoitusta ja 500 vanhaa painettua kirjaa. == Lähteet == Luokka:Athoksen skiitat
Jordan Oesterle

Jordan Oesterle (s. 25. kesäkuuta 1992) on yhdysvaltalainen jääkiekkoilija, joka pelaa NHL-joukkue Boston Bruinsissa. Hän pelaa pääasiassa AHL-joukkue Providence Bruinsissa. == Ura == Varaamattomaksi pelaajaksi jäänyt Oesterle pelasi yliopistokiekkoa vuosina 2010–2014. Tämän jälkeen hän siirtyi vapaana agenttina kahden vuoden tulokassopimuksella Edmonton Oilersiin. Ammattilaistason debyyttikaudellaan 2014–2015 Oesterle pelasi pääosin AHL:ssä Oklahoma City Baronsissa. Hän teki 21 pistettä 49 pelissä ennen 20. helmikuuta 2015 tullutta ensimmäistä kutsua NHL:n puolelle. Seuraavana päivänä hän teki debyyttinsä ottelussa Anaheim Ducksia vastaan. == Lähteet == Luokka:Yhdysvaltalaiset jääkiekkoilijat Luokka:Boston Bruinsin pelaajat Luokka:Vuonna 1992 syntyneet Luokka:Elävät henkilöt
Tyler Bunz

Tyler Bunz (s. 11. helmikuuta 1992) on kanadalainen jääkiekkoilija, joka pelaa Edmonton Oilersin organisaatiossa. Pääosin hän on pelannut ECHL:ssä Stockton Thunderissa. Hän on Edmontonin viidennen kierroksen varaus vuodelta 2010. == Ura == 19\. maaliskuuta 2012 Edmonton Oilers kiinnitti Bunzin kolmen vuoden tulokassopimuksella. 22\. maaliskuuta 2014 Bunz sai kiekon kurkkuunsa. Hän pystyi toipumaan tästä ilman leikkausta ja pystyi jatkamaan uraansa. 2\. huhtikuuta 2015 Bunz teki debyyttinsä NHL:ssä Los Angeles Kingsiä vastaan. Hän korvasi maalissa kolmannen erän alussa viisi maalia päästäneen Ben Scrivensin. Bunz päästi kolme maalia 12 laukauksesta, kun Edmonton hävisi ottelun 8–2. Luokka:Edmonton Oilersin varaamat pelaajat Luokka:Kanadalaiset jääkiekkomaalivahdit Luokka:Vuonna 1992 syntyneet Luokka:Elävät henkilöt
Lars Mikander

Lars Torstenson Mikander (15. marraskuuta 1917 LoviisaKuka kukin on 1978, s. 596. Runeberg.org. – 11. lokakuuta 1999 Porvoo) oli suomalainen yritysjohtaja, koulutukseltaan diplomi-insinööri. Hän sai vuorineuvoksen arvonimen 1975 ja tekniikan kunniatohtorin arvon 1978. Hän oli A. Ahlström Oy:n pääjohtaja 1973–1981.Facta 2001, osa 11, p. 334. WSOY 1981. Vuodesta 1977 hän Metsäteollisuuden Keskusliiton hallituksen puheenjohtaja. Hänen seuraajansa Ahlströmin johdossa oli Krister Ahlström. == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1917 syntyneet Luokka:Vuonna 1999 kuolleet
Viimeinen koukkaus

Viimeinen koukkaus on kuusiosainen suomalainen televisiosarja vuodelta 1989. Risto Karlssonin 1986 julkaistuun veijariromaaniin perustuvan komedian käsikirjoitti Elina Halttunen, ohjasi Sina Kujansuu ja tuotti Peppi Kajanne.http://www.elonet.fi/fi/elokuva/198906 Finnkino Oy on julkaissut sarjan DVD:nä. Neljä toisen maailmansodan veteraania päättää ratkaista rahapulansa omintakeisesti: he varastavat suuren lastin voipaketteja ja myyvät sen tarjousvoille persoille maalaisemännille. Kylän pankinjohtaja yrittää saada miehet satimeen ja oman lusikkansa soppaan työntää tanssijatar Olivia, johon yksi veteraaneista rakastuu. ==Juoni== Kyläpahanen jossain päin Suomea 1980-luvulla. Neljä rahapulaansa kyllästynyttä toisen maailmansodan veteraania, Jukarainen, Airo, Kytö ja Savulaakso, yrittävät pankkiryöstöä. Pankinjohtaja, joka haluaisi lunastaa veteraaneille kuuluvan kartanon, tunnistaa miehet, mutta ei tee rikosilmoitusta. Veteraanit saavat uuden idean ja toteuttavat sen: he varastavat täyden rekkalastillisen puolen kilogramman voipaketteja ja myyvät niitä syrjäkylillä hintaan 10 mk per paketti. Lasti menee kaupaksi tuossa tuokiossa. Tarinaan tulee käänne, kun Savulaakso ihastuu keski-ikäiseen stripteasetanssija Olivia Asikaiseen. Veteraanit tekevät hyvän tilin, tosin pankinjohtaja Sutinen suhtautuu epäillen heidän rahojensa alkuperään. Sen kummemmin aikailematta veteraanit ostavat paremmat vaatteet sekä uuden auton ja ajavat Helsinkiin, missä he astuvat Tukholmaan vievään Viking Linen Mariella-autolauttaan. Olivia ja hänen sutenöörinsä matkaavat samassa aluksessa. Savulaakso onnistuu hurmaamaan Olivian. Tosin Oliviasta on tilitettävä sievoinen summa sutenöörille, ennen kuin hän pääsee irti tämän hallinnasta. Laivalla sattuu olemaan myös emäntä ja isäntä, jotka ostivat voita veteraaneilta tarinan alussa. Myös pankinjohtaja on paikalla, ja pariskunta kertoo hänelle tarjousvoita myyneistä veteraaneista. Johtaja huomaa heti yhteyden varastetun voierän ja veteraaninelikon äkkivaurastumisen välillä. Laiva lähtee illankuhjeessa takaisin Suomeen. Helsingissä veteraanit ottavat yhteyttä Suomen pääministeriin: heidän hallussaan on arkaluontoinen videotallenne, jonka avulla he kiristävät ministeriltä alibin itselleen. Veteraanit palaavat kotikyläänsä Olivia mukanaan. Pankinjohtaja ja nimismies yrittävät saada heidät vastuuseen voivarkaudesta, mutta ministerin antama alibi suojaa heidät syytöksiltä. Lopussa juhlitaan Savulaakson ja Olivian häitä. ==Muuta== Viimeisen koukkauksen kuvasi Kauko Nord ja lavasti Kristine Elo. Musiikista vastasi Jorma Panula. == Näyttelijät == ==Jaksoluettelo== Jakso Nimi Ensiesitys 1\. Ryöstö 26.1.1990 2\. Rakkaus 2.2.1990 3\. Sulhasmiehet 9.2.1990 4\. Ihmiskauppaa 16.2.1990 5\. Maa alkaa polttaa 23.2.1990 6\. Pidätys 2.3.1990 ==Lähteet== *Viimeinen koukkaus -DVD-julkaisu *Elonet, Viimeinen koukkaus ===Viitteet=== ==Aiheesta muualla== * Elokuvauutiset.fi Luokka:Suomalaiset komediasarjat
Vuorovesi-Venus

Vuorovesi-Venus tarkoittaa planeettaa, jolla on voimakas kasvihuoneilmiö vuorovesivoimien aiheuttaman tulivuoritoiminnan takiaTidal Venuses: Triggering a Climate Catastrophe via Tidal Heating . Näin ollen planeetta muistuttaa Aurinkokuntamme Venusta. Tulivuoret ovat purkaneet planeetan kaasukehään valtavat määrät hiilidioksidia ja muita kasvihuonekaasuja. Suurin osa planeetan vedestä on hävinnyt avaruuteen. Tutkimusten mukaan vuorovesi- Venuksia ei ole kirkkailla punaisilla kääpiöillä, jos planeettojen radat ovat ympyrämäisiä ja massat pieniä. Vuorovesi-Venuksia on, jos keskustähden massa on alle 0,3 Auringon massaa. Jos punaisen kääpiön massa on alle 0,15 Auringon massaa ja planeetan massa on 10 Maan massaa, ja kiertää soikealla yli 0,25 e radalla, todennäköisesti planeetta on vuorovesi-kasvihuoneilmiön takia asuinkelvoton. == Lähteet== Luokka: Astrobiologia
Genealogy

Genealogy on armenialainen kuusihenkinen superyhtye, joka perustettiin Armenian edustajaksi vuoden 2015 Eurovision laulukilpailuun. Yhtyeen jäsenet ovat ympäri maailmaa asuvia etnisiä armenialaisia. Yhtye kilpaili vuoden 2015 Eurovision laulukilpailussa kappaleella Face the Shadow ja sijoittui finaalissa sijalle 16. ==Jäsenet== *Essaï Altounian () *Inga Arshakyan () *Mary-Jean O'Doherty Basmadjian () *Tamar Kaprelian () *Vahe Tilbian () *Stephanie Topalian () File:20150511 ESC 2015 Genealogy 4207.jpg|Essaï Altounian File:Mary-Jean O'Doherty, Paris Opera Awards 2013.jpg|Mary-Jean O'Doherty Basmadjian File:20150511 ESC 2015 Genealogy 4206.jpg|Tamar Kaprelian File:20150511 ESC 2015 Genealogy 4218.jpg|Vahe Tilbian ==Lähteet== *http://www.viisukuppila.fi/esittelyssa-armenia-genealogy-face-the-shadow/ ===Viitteet=== Luokka:Armenian euroviisuedustajat Luokka:Vuoden 2015 euroviisuedustajat Luokka:Armenialaiset yhtyeet
72 (luku)

72 (seitsemänkymmentäkaksi) on luonnollinen luku, jota edeltää luku 71 ja seuraa luku 73. == Matematiikassa == * 72 on yhdistetty, runsas ja puolitäydellinen luku. * 72 on ”erittäin runsas luku” (), koska sen tekijöiden summa (195) on suurempi kuin millään pienemmällä luvulla. * 72 on ”käytännöllinen luku” (), koska kukin luonnollinen luku sen tekijöiden summaan (195) saakka voidaan muodostaa sen eri tekijöiden summana. * 72 on pienin luku, joka on (vähintään) neljän luonnollisen luvun tapauksessa kunkin tekijöiden summa. (Nämä luvut ovat 30, 46, 51, 55 ja 71.) * 72 on jaollinen tekijöidensä määrällä (12). * 72 on Harshad-luku binääri-, oktaali- ja kymmenjärjestelmässä. * 72 on palindromi viisijärjestelmässä (2425). * 72 kuuluu Ulamin lukuihin. * 72 on pienin luku, jonka viides potenssi voidaan muodostaa viiden pienemmän luonnollisen luvun viidensien potenssien summana: 72^5 = 67^5+47^5+46^5+43^5+19^5.David Wells: The Penguin Dictionary of Curious and Interesting NumbersThe fifth power of 72 – GitHub Gist * 72 voidaan muodostaa kahden peräkkäisen luonnollisen luvun tulona: 8 \cdot 9. * 72 voidaan muodostaa kahden eri kuutioluvun summana: 4^3+2^3. * 72 voidaan muodostaa neljän peräkkäisen alkuluvun summana: 13+17+19+23. * 72 voidaan muodostaa kuuden peräkkäisen alkuluvun summana: 5+7+11+13+17+19. * 72 on alkulukuparin keskiarvo. * 72 on kahden peräkkäisen alkuluvun (5179 ja 5189) keskiarvon neliöjuuri. * Säännöllisen viisikulmion ulkokulman suuruus on 72°. * Typistetyssä kuboktaedrissa (katso Arkhimedeen kappale) ja sen duaalikappaleessa disdyakis-dodekaedrissa (katso Catalanin kappale) on 72 särmää. == Luonnontieteissä == * Jaksollisessa järjestelmässä 72 on hafniumin järjestysluku. * Germanium-72 on germaniumin vakaa isotooppi. * Tina-122 on tinan vakaa isotooppi, jonka neutroniluku on 72. * Antimoni-123 on antimonin vakaa isotooppi, jonka neutroniluku on 72. * Telluuri-124 on telluurin vakaa isotooppi, jonka neutroniluku on 72. * Ksenon-126 on ksenonin vakaa isotooppi, jonka neutroniluku on 72. * 72 Feronia on pikkuplaneetta. * Messier 72 on pallomainen tähtijoukko. == Muissa yhteyksissä == * Typografinen piste on 1/72 tuumaa. * Eurooppatie E72 kulkee Ranskassa. * Kantatie 72 kulkee Mikkelin ja Suonenjoen välillä. == Lähteet == Luokka:Luonnolliset luvut
Lasisilmä (kappale)

Lasisilmä on 1986 ilmestynyt Yön single, joka julkaistiin 12-tuumaisena maxisinglenä. Sen B-puolella on yhtyeen tulkinta Kirkan vuoden 1968 käännöshitistä Leijat sekä Yön oma kappale Anna mulle voimaa. Singlestä on olemassa myös seitsentuumainen levyautomaatteihin tarkoitettu versio, jonka toisella puolella on vain jälkimmäinen kappale. Kyseessä on ensimmäinen singlelohkaisu yhtyeen marraskuussa 1986 ilmestyneeltä albumilta Äänet. Yön edellisen singlen tapaan myöskään Lasisilmä ei noussut myyntilistoille.Listat 1986 Populaarimusiikin museo Pomus. Viitattu 21.4.2015. Levyn nimikappale on merkitty Olli Lindholmin sanoittamaksi. Todellisuudessa tekstin on kuitenkin tehnyt hänen ideansa pohjalta Juice Leskinen, joka kehotti Lindholmia merkitsemään sen omiin nimiinsä.Lindholm, Olli ja Rantanen, Ilpo: Yhden Yön tarina, s. 87–88, WSOY 2007. ISBN 978-951-0-32853-8. Levyn kannen on yhtyeen kanssa suunnitellut radiotoimittaja Johnny-Kai Forssell. == Muusikot == *Olli Lindholm – laulu *Markku Petander – kitara *Jani Viitanen – kitara *Juha Rauäng – basso *Veikko Lehtiranta – rummut == Kappaleet == ;A-puoli # ;B-puoli # # == Lähteet == *YÖ: Lasisilmä Finnmusic. ===Viitteet=== Luokka:Yön kappaleet Luokka:Vuoden 1986 kappaleet Luokka:Juice Leskisen kappaleet
Leijat (kappale)

Leijat on suomenkielinen versio Hal Hackadyn ja Lee Pockrissin kirjoittamasta kappaleesta ”Kites”. Sen sanoitti Pertti Reponen ja levytti ensimmäisenä Kirka vuonna 1968. Yö-yhtye julkaisi kappaleesta oman versionsa vuonna 1986. == Kirkan versio == Kirkan versio äänitettiin 13. toukokuuta 1968 ja julkaistiin samana vuonna ”Jos vain voit luottaa” -singlen b-puolena. Se nousi Suomessa listalla kuudenneksi. Kappale julkaistiin vuonna 1969 Kirkan nimikkoalbumilla. == Yön versio == Yö julkaisi kappaleen singlenä vuonna 1986. Nimikappale oli julkaistu jo viikkoa aikaisemmin yhtyeen edellisen singlen Lasisilmä B-puolella. Se on versio Kirkan vuoden 1968 käännöshitistä Kites, jonka alkuperäinen esittäjä on brittiläinen Rooftop Singers. Toisena kappaleena puolestaan on Tuhat kilometriä luotasi, joka on mukana vuoden 1985 albumilla Myrskyn jälkeen. === Muusikot === *Olli Lindholm – laulu *Markku Petander – kitara *Jani Viitanen – kitara *Juha Rauäng – basso *Veikko Lehtiranta – rummut === Kappaleet === ;A-puoli # ;B-puoli # == Lähteet == *YÖ: Leijat Finnmusic. ===Viitteet=== Luokka:Kirkan kappaleet Luokka:Vuoden 1968 kappaleet Luokka:Yön kappaleet
Martti Miettinen

Martti Miettinen -nimisiä henkilöitä ovat: * Martti Miettinen (1903–1985), kouluneuvos ja lestadiolainen vaikuttaja * Martti Miettinen (1903–1976), kenraaliluutnantti ja Mannerheim-ristin ritari * Martti Miettinen (1922–1996), Korkeimman oikeuden jäsen, oikeusneuvos * Martti Miettinen (1934–2018), laulaja (taiteilijanimi Ilkka Rinne)
Mesto Tampere

Mesto Tampere on tamperelainen naislentopalloseura, joka pelaa kaudella 2015-2016 Lentopallon Mestaruusliigassa. == Historia == Mesto Tampere ry syntyi keväällä 2013, kun tamperelainen Messukylän Toverit ry eriytti ykkössarjatoiminnan uuteen organisaatioon. Operaatiolla oli kaksi päämäärää: antaa tilaa junioreille emoseurassa ja rakentaa mahdollisuudet naisten edustusjoukkueelle nousta korkeimmalle sarjatasolle. Kaksi vuotta myöhemmin, tavoite saavutettiin, kun Mesto Tampere voitti 1-sarjan ja ansaitsi oikeuden anoa Mestaruusliiga-paikkaa kaudelle 2015-2016. == Ottelut == Mesto pelaa kotiottelunsa Kaukajärven vapaa-aikatalolla Tampereella. == Aiheesta muualla == * Mesto Tampere kotisivut * Lentopallon Mestaruusliiga * Facebook Luokka:Suomalaiset lentopalloseurat
Night Prayers

Night Prayers on yhdysvaltalaisen jousikvartetti Kronos Quartetin albumi, joka julkaistiin vuonna 1994 levymerkillä Nonesuch Records. Levy sisältää musiikkia entisen Neuvostoliiton alueilta Itä-Euroopasta ja Keski-Aasiasta. == Kappaleet == # # # # # # # == Kokoonpano == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello * Throat Singers of Tuva (Anatoly Kuular, Kaigal-Ool Khovalgy, Kongar-Ool Ondar) – laulu (kappale "Kongerei") * Dawn Upshaw – sopraano (kappale "Lacrymosa") * Djivan Gasparyan – duduk (kappale "A Cool Wind is Blowing") * Mikhail Alexandrovich – kanttori (kappale "K'vakarat") == Aiheesta muualla == * Night Prayers discogs.com -sivustolla Luokka:Vuoden 1994 albumit Luokka:Kronos Quartetin albumit
Proxion

Proxion on vuonna 2005 perustettu raideliikenteen asiantuntijapalveluita tuottava konserni. Proxion on erikoistunut raideinfrastruktuurin projekteihin. Se toimii rautateiden, infrastruktuurin, rakentamisen, konsultoinnin ja liikenteen alueilla. == Historia == Vuodenvaihteessa 2014–2015 Proxion osti Destia Rail Oy:ltä koulutusta tarjoavan Rataopiston liiketoiminnan.Rakennuslehti: Proxion osti kaksi yritystä Lokakuussa 2014 konserniin kuulunut Proxion Train sai uudet omistajat ja muutti nimensä Fenniarailiksi.Talouselämä: VR:n kilpailija keräsi rahatTalouselämä: VR:n monopolin paha paikka Helmikuussa 2015 kerrottiin Proxionin ostaneen oululaisen CC-infra Oy:n.Savon Sanomat: Proxion osti Oulun CC Infran Huhtikuussa 2024 WSP Global kertoi ostavansa Proxion Plan Oy:n ja Proxion Pro Oy:n. == Lähteet == == Aiheesta muualla == * Proxion kotisivut Luokka:Suomalaiset suunnittelu- ja konsultointitoimistot Luokka:Helsinkiläiset yritykset
Ur Cool

”Ur Cool” on suomalaisen videobloggaajan ja laulajan Sara Maria Forsbergin kappale, joka julkaistiin hänen ensimmäisenä singlenään 21. huhtikuuta 2015. Forsbergin artistinimi hänen musiikkiurallaan on SAARA. Kappaleen ovat säveltäneet ja sanoittaneet Ronald Jackson, Harmony Smith, Carmen Reece sekä Joelle Hadjia. Kappaleen on tuottanut yhdysvaltalainen Ronald ”Jukebox” Jackson. Kappaleella samplataan Vine-palveluun ladattua videota, jolla puhuu Elliott Smith -niminen lapsi. Pojan äiti Harmony latasi videon palveluun tammikuussa 2014. Heinäkuussa 2015 yksi Yhdysvaltojen tunnetuimmista bloggareista ja tv-persoonista Perez Hilton kehui kappaletta nettisivuillaan. == Kappaleet == # == Musiikkivideo == Kappaleesta julkaistiin Brainbow’n ohjaama lyriikkavideo 21. huhtikuuta 2015. Videolla leikitään eri kielillä, ja myös suomi on mukana. Lyriikkavideosta julkaistiin 6. toukokuuta myös kokonaan suomenkielinen versio. Lyriikkavideosta on suomenkielisen version jälkeen julkaistu versiot myös espanjaksi, englanniksi, ranskaksi sekä arabiaksi. Virallinen musiikkivideo kappaleesta julkaistiin 11. kesäkuuta 2015. Videon on ohjannut Vanessa Marzaroli. == Listamenestys == ”Ur Cool” nousi julkaisupäivänään Suomen kuunnelluimmaksi kappaleeksi Spotifyssa. Sitä kuunneltiin palvelussa päivän aikana yli 64 000 kertaa. Alle kuukausi kappaleen julkaisusta sitä oli kuunneltu Spotifyssa yli miljoona kertaa. Kappale nousi suoraan myös Suomen latauslistan kolmanneksi torstaina 23. huhtikuuta julkaistulla listalla, vaikka kappale oli julkaistu vasta saman viikon tiistaina. Touko–kesäkuun vaihteessa 2015 Radio Disney soittolistasi kappaleen, jonka myötä se nousi kuulijoiden toivotuimmaksi kappaleeksi kesäkuun alussa. Radio Disney tavoittaa viikossa noin 50 miljoonaa alle 16–vuotiasta kuulijaa Yhdysvalloissa. Indonesiassa kappale on soinut 20 eri radiokanavalla. Se on saanut radiosoittoa myös Saksassa ja Ranskassa. Britanniassa ”Ur Cool” nousi Spotifyn viraalilistalla kuudenneksi ja Irlannin viraalilistan seitsemänneksi. === Listasijoitukset === Lista Paras sijoitus Suomen virallinen latauslista 3 Suomen virallinen singlelista 10 Suomen radiolista 33 == Lähteet == Luokka:Vuoden 2015 kappaleet Luokka:Suomalaiset musiikkikappaleet
Dan Piraro

Dan Charles Piraro (s. 1958, Kansas City, Missouri) on yhdysvaltalainen pilapiirtäjä, maalari ja kuvittaja, jonka tunnetaan parhaiten palkitusta pilakuvajulkaisusta nimeltä Bizarro. Bizarro pilakuvista on (vuoteen 2012 mennessä) julkaistu 16 pilakuvakirjasta. Piraro on myös kirjoittanut kertomakirjallisuutta, sekä julkaissut pilakuviaan suoraan internetissä. Vuonna 2014 Piraro juonsi Fox-kanavan Utopia-tositelevisiosarjaa. == Poliittiset näkemykset == Piraro kuvaa itseään "poliittisesti vapaamieliseksi ja edistykselliseksi". Hänen pilakuvansa ovat joskus aiheuttaneet valituksia poliittisten tai muiden erinlaisten arvojen takia: * 2005 hän tuki homoavioliittoja. * 2002 hänestä tuki vegaanini ja eläinoikeuksien puolustajia. == Palkinnot == Piraro on voittanut National Cartoonists Societyn Panel Cartoon Award -palkinnon vuosina 1999, 2000 ja 2001 sekä Reuben- palkinnon vuonna 2010. == Lähteet == * Double Trouble for Syndicated Cartoonist === Viitteet === == Aiheesta muualla == * Dan Piraron kotisivut * Dan Piraro National Cartoonists Societyn sivuilla Luokka:Yhdysvaltalaiset pilapiirtäjät Luokka:Yhdysvaltalaiset taidemaalarit Luokka:Vuonna 1958 syntyneet Luokka:Elävät henkilöt
Lauderdale-riitti

Lauderdale-riitti on yksi Vanhan ja Hyväksytyn Skottilaisen Riitin (Ancient & Accepted Scottish Rite) monista versioista, joka on käytössä kansainvälisessä Le Droit Humain vapaamuurarijärjetössä kautta maailman. Muita järjestössä käytössä olevia riittejä ovat ainakin Emulation, Georges Martin, Irish, Skottilainen (perinteinen) ja Verulam.British Federation, Englanniksi. Lauderdale-riitin synty sijoittuu 1900-luvun alkuun, jolloin Englantilaiset teosofi-henkiset jäsenet halusivat palauttaa riittiin uskon Jumalaan ja/tai Korkeampaan voimaan. Kun Ranskasta oli saatu tähän lupa, valmistui vuonna 1904 nk. Dharma-riitti, joka tunnettiin myös muokkaajiensa Annie Besanttin ja Charles Webster Leadbeaterin mukaisesti nimellä Besant-Leadbeater. Tässä uudistetussa riitissä yritettiin palauttaa vapaamuurariuden esoteerisia ja mystisiä puolia takaisin. Tämän myötä Le Droit Humain -järjestöä alettiin kutsumaan ennen kaikkea henkiseksi järjestöksi, ja niinpä sitä on kutsuttu myös joskus okkultiseksi vapaamuurariudeksi. Lopulta historian hämärään jääneistä syistä Dharma-riittiä alettiin kutsumaan nimellä Lauderdale.The Eastern Federation, Wikipedia. Perimmältään Skottilaisena riittinä, Lauderdale käsittää luonnollisesti 33-astetta, jakautuen kuitenkin esim. Suomen Muinaisesta ja Oikeutetusta Riitistä poiketen neljään eri kategoriaan, joita kutakin symboloi väri: Vertauskuvalliset eli siniset loosit (sininen muurarius) : 1. Hyväksytty Vapaamuurarioppipoika : 2. Vapaamuurariammattilainen : 3. Mestari-Muurari Punaiset työpajat eli kapitulit (punainen muurarius) : 4. Salainen Mestari : 5. Täydellinen Mestari : 6. Uskottu Sihteeri : 7. Tuomari : 8. Rakennusten Valvoja : 9. Yhdeksän Valitsema Mestari : 10. Viidentoista Valitsema Mestari : 11. Ylevä Valittu Ritari : 12. Mestari-Arkkitehti : 13. Eenokin Kuninkaallinen Kaari : 14. Pyhän Haudan Skottilainen Suur-Ritari eli Suuri, Valittu, Täydellinen ja Ylevä Muurari : 15. Idän ja Miekan Ritari : 16. Jerusalemin Ruhtinas : 17. Idän ja Lännen Ritari : 18. Heredomin Ruusuristi-Ritari Filosofiset työpajat eli areopagit (musta muurarius) : 19. Suur-Ylipappi eli Ylevä Skottilainen Ritari : 20. Ylevä Ruhtinas eli Ikuinen Mestari : 21. Noakiitti eli Preussilainen Ritari : 22. Libanonin Ruhtinas eli Kuninkaallinen Kirves : 23. Tabernaakkelin Päämies : 24. Tabernaakkelin Ruhtinas : 25. Vaskisen Käärmeen Ritari : 26. Laupeuden Ruhtinas : 27. Temppelin Hallitseva Komentaja : 28. Auringon Ritari eli Vihitty Ruhtinas : 29. Pyhän Andreaksen Ylhäinen Skottilainen Ritari : 30. Ylhäinen Valittu Kadosh-Ritari Hallinnolliset asteet (valkoinen muurarius) : 31. Suur-Inkvisiittori Komentaja : 32. Kuninkaallisen Salaisuuden Ylevä Ruhtinas : 33. Suur-Ylitarkastaja == Lähteet == * * * ===Viitteet=== == Aiheesta muualla == * LE DROIT HUMAIN International Luokka:Vapaamuurariuden riitit
2-kloori-6-nitrotolueeni

2-kloori-6-nitrotolueeni eli 6-kloori-2-nitrotolueeni C7H6ClNO2) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden ja lääkkeiden valmistuksessa. 2-kloori-6-nitrotolueeni on 2-kloori-4-nitrotolueenin ja 4-kloori-2-nitrotolueenin isomeeri. ==Ominaisuudet== Huoneenlämpötilassa 2-kloori-6-nitrotolueeni on keltaista kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin ja dietyylieetteriin. ==Valmistus ja käyttö== 2-kloori-6-nitrotolueenia valmistetaan klooraamalla o-nitrotolueenia. Katalyyttinä reaktiossa käytetään rauta(III)kloridia. 2-kloori-6-nitrotolueenin lisäksi reaktiossa muodostuu hieman myös 2-kloori-4-nitrotolueenia ja nämä isomeerit voidaan erottaa toisistaan tislaamalla alennetussa paineessa.Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 21.4.2015 2-kloori-6-nitrotolueeni voidaan pelkistää vedyttämällä, jolloin muodostuu 6-kloori-o-toluidiinia, jota käytetään atsovärien, 2,6-diklooritolueenin ja 2,6-diklooribentsaldehydin valmistamiseen. Yhdistettä käytetään myös eräiden lääkeaineiden kuten pindololin synteeseissä. ==Lähteet== Luokka:Klooribentseenit Luokka:Nitrotolueenit
Tyrel Jackson Williams

Tyrel Jackson Williams (s. 16. maaliskuuta 1997 Westchester County, New York) on yhdysvaltalainen lapsinäyttelijä, joka tunnetaan parhaiten Disney XD -kanavan sarjasta Lab Rats, jossa hän näyttelee Leo Dooleya. Hän on vieraillut myös Disney-sarjoissa Kaksi kunkkua ja Onnea matkaan, Charlie!. Williamsin perhe on taustaltaan afroamerikkalainen. Näyttelijä Tyler James Williams on hänen isoveljensä, ja hänen pikkuveljensä on nimeltään Tylen Jacob Williams, joka on niin ikään lapsinäyttelijä. Williams aloitti näyttelemisen hyvin varhaisella iällä. Lapsena hän esiintyi lastenohjelmassa Backyardigans ja teki myös roolin elokuvassa Muuttohaluton poikamies. Hän näytteli Chris Rockia lapsena komediasarjan Lapsuuteni luuserina (Everybody Hates Chris) parissa jaksossa, kun teini-ikäistä Chrisiä esitti hänen isoveljensä Tyler. Williams on myös nähty mm. McDonald’sin mainoksessa. ==Aiheesta muualla== * Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 1997 syntyneet Luokka:Elävät henkilöt
Ilmari Nurminen

Ilmari Taisto Nurminen (s. 24. helmikuuta 1991 Vammala) on suomalainen SDP:n kansanedustaja, joka valittiin ensimmäistä kertaa eduskuntaan vuoden 2015 eduskuntavaaleissa. Nurminen opiskelee kunta- ja aluejohtamista Tampereen yliopistossa.Kerola, Jaana: Töihin pienestä lähtien. Aamulehti 21.4.2015, s. A9 Koulutukseltaan Nurminen on hallintotieteiden kandidaatti. ==Poliittinen ura== Nurminen valittiin vuonna 2013 Sastamalan kaupunginhallitukseen, jonka varapuheenjohtajana hän toimi.http://www.vaalikone.fi/eduskunta2015/pirkanmaa/ehdokas/774/ Hän sai vuoden 2015 eduskuntavaaleissa Pirkanmaan vaalipiiristä 5 079 ääntä, joilla hänet valittiin eduskuntaan.http://www.vaalikone.fi/eduskunta2015/is/tulos/0-07/ehdokas/51 24-vuotiaasta Nurmisesta tuli uuden eduskunnan nuorin kansanedustaja ja myös ensimmäinen 1990-luvulla syntynyt kansanedustaja. Hänet valittiin toiselle edustajakaudelle vuoden 2019 vaaleissa 9 712 äänellä. Vuonna 2020 hän siirsi kirjansa Sastamalasta Tampereelle. Nurminen valittiin elokuussa 2021 Tampereen valtuuston puheenjohtajaksi. Nurminen on tunnettu erityisesti ikäihmisten asioiden ajajana. Nurmisen taustalla on alusta saakka toiminut uskollinen joukko, joka koostuu enimmäkseen Nurmista vanhemmista naisista. Esimerkiksi syyskuussa 2024 Nurminen nosti esille ongelmat ikäihmisten hoidon saatavuudessa ja riittävyydessä. Eduskunnassa Nurminen aloitti vuonna 2019 toimimaan eduskunnan musiikkiverkoston puheenjohtajana. Huhtikuussa 2021 Nurminen aloitti varapuheenjohtajana eduskunnan sateenkaariverkostossa. Edellisten lisäksi Nurminen johtaa myös eduskunnan IKÄ-verkostoa. Nurminen nousi vuonna 2021 otsikoihin, kun hän eduskunnan musiikkiverkoston puheenjohtajana yhdessä pääministeri Sanna Marinin sekä tiede- ja kulttuuriministeri Antti Kurvisen kanssa järjesti musiikkialalle tilaisuuden pääministerin virka-asunnolla Kesärannassa. Myöhemmin selvisi, että tilaisuus oli tuottanut veronmaksajille noin 3 000 euron laskun ja hallitus oli aikonut leikata alan määrärahoja. ==Yksityiselämä== Nurminen ja kansanedustaja Sanna Marin ovat olleet läheisiä ystäviä nuoruudesta lähtien. Asia nousi suuren yleisön tietoisuuteen vuonna 2020 Nurmisen selkävaivoista tapahtuneen uutisoinnin myötä. == Kunnianosoituksia == * Suomen Leijonan ritarikunnan 1. luokan ritari (Suomi, 2023) == Lähteet == == Aiheesta muualla == * Luokka:Suomen Sosialidemokraattisen Puolueen poliitikot Luokka:Sastamalan kaupunginvaltuutetut Luokka:Tampereen kaupunginvaltuutetut Luokka:Nykyiset kansanedustajat Luokka:Pirkanmaan vaalipiiri Luokka:Vuonna 1991 syntyneet Luokka:Elävät henkilöt Luokka:Pirkanmaan aluevaltuutetut
Amstel Gold Race 2015

Amstel Gold Race 2015 oli järjestyksessään 50. maantiepyöräilyn Amstel Gold Race -kilpailu. Se käytiin 258 kilometrin reitillä Maastricht – Berg en Terblijt 19. huhtikuuta 2015. Michał Kwiatkowski voitti kilpailun oltuaan loppukirissä paras ennen Alejandro Valverdea ja Michael Matthewsia. == Tulokset == Lähde: Pro Cycling Stats Ajaja Maa Joukkue Aika 1 Michał Kwiatkowski Etixx-Quick Step 6.31.49 2 Alejandro Valverde Movistar Team sama aika 3 Michael Matthews Orica-GreenEDGE sama aika 4 Rui Costa Lampre-Merida sama aika 5 Greg Van Avermaet BMC Racing Team sama aika 6 Tony Gallopin Lotto Soudal sama aika 7 Julian Alaphilippe Etixx-Quick Step sama aika 8 Enrico Gasparotto Wanty - Groupe Gobert sama aika 9 Maciej Paterski CCC Sprandi Polkowice sama aika 10 Philippe Gilbert BMC Racing Team sama aika == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica- GreenEDGE, Team Sky, Team Tinkoff-Saxo, Trek Factory Racing *UCI Continental Circuits -joukkueet: Bardiani-CSF, CCC Sprandi Polkowice, Cult Energy Pro Cycling, MTN Qhubeka, Nippo - Vini Fantini, Team Roompot Oranje Peloton, Topsport Vlaanderen - Baloise, Wanty - Groupe Gobert == Lähteet == Luokka:Pyöräilykausi 2015 Luokka:Amstel Gold Race
Nathan Wilmot

Nathan James Wilmot (s. 13. joulukuuta 1979 Sydney) on australialainen kilpapurjehtija ja olympiavoittaja. 183 senttimetriä pitkä ja 64 kilogrammaa painava Wilmot edustaa Middle Harbour Yacht Club -seuraa ja kilpailee 470-luokassahttp://www.sports-reference.com/olympics/athletes/wi/nathan- wilmot-1.html . == Ura == Wilmot voitti Malcolm Pagen kanssa olympiakultaa 470-luokasta vuoden 2008 kesäolympialaisista Pekingistä. Vuoden 2004 kesäolympialaisissa Ateenassa Page ja Wilmot sijoittuivat sijalle 12. MM- kilpailuista Wilmot ja Page ovat saavuttaneet 470-luokasta kolme kultaa, kaksi hopeaa ja yhden pronssin. He ovat yksi historian menestyneimmistä kaksikoista 470-luokasta. Kesäolympialaisten 2008 jälkeen Page siirtyi kilpailemaan Mathew Belcherin kanssa. Wilmot tunnetaan myös valtameripurjehtijana. Wilmotin isä Jamie ja setä Bob ovat kumpikin kilpailleet purjehduksessa olympiatasolla. Wilmot on naimisissa ja hänen valmentajanaan toimii Victor Kovalenkohttps://members.sailing.org/biog.php?unique=1429623556.9983&includeref;=membbiog&memberid;=29803&js;=1. == Lähteet == Luokka:Australialaiset kilpapurjehtijat Luokka:Australialaiset olympiavoittajat Luokka:Vuonna 1979 syntyneet Luokka:Elävät henkilöt
Jan Ø. Jørgensen

Jan Østergaard Jørgensen (s. 31. joulukuuta 1987 Aalborg) on tanskalainen sulkapalloilija. 185 senttimetriä pitkä ja 74 kilogrammaa painava oikeakätinen Jørgensen edustaa Skovshoved-seuraahttp://www.sports- reference.com/olympics/athletes/jo/jan-o-jorgensen-1.html . Hän on ollut sulkapallon maailmanrankingissa parhaimmillaan sijalla kaksihttp://www.bwfbadminton.org/page.aspx?id=14955 . == Ura == Vuoden 2015 MM-kilpailuista Jakartasta Jørgensen saavutti pronssia kaksinpelistä. Jørgensen on saavuttanut EM-kilpailuiden kaksinpelistä kultaa vuodelta 2014, hopeaa vuodelta 2010 sekä pronssia vuosilta 2008 ja 2012. Sekajoukkueiden EM- kilpailuista Jørgensen on saavuttanut kolme kultaa ja yhden hopean. Hän oli mukana myös vuoden 2012 kesäolympialaisissa Lontoossa, jossa hän oli yhdeksäs. Jørgensen on saavuttanut urallaan kuusi turnausvoittoa, jos EM-kulta lasketaan mukaan. Hän on voittanut kerran mm. Saksan ja Ranskan avoimet. == Lähteet == Luokka:Tanskalaiset sulkapalloilijat Luokka:Vuonna 1987 syntyneet Luokka:Elävät henkilöt
La Flèche Wallonne 2015

La Flèche Wallonne 2015 oli järjestyksessään 79. maantiepyöräilyn La Flèche Wallonne -kilpailu. Se käytiin 206 kilometrin reitillä Waremme – Mur de Huy 22. huhtikuuta 2015. Alejandro Valverde uusi edellisvuoden voittonsa kukistettuaan Julian Alaphilippen 3-4 pyöränmitalla, Michael Albasini sijoittui kolmanneksi. == Tulokset == Lähde: Pro Cycling Stats Ajaja Maa Joukkue Aika 1 Alejandro Valverde Movistar Team 5.08.22 2 Julian Alaphilippe Etixx-Quick Step sama aika 3 Michael Albasini Orica-GreenEDGE sama aika 4 Joaquim Rodríguez Katjuša sama aika 5 Daniel Moreno Katjuša sama aika 6 Alexis Vuillermoz Ag2r-La Mondiale + 0.04 7 Sergio Henao Team Sky + 0.04 8 Jakob Fuglsang Astana Team + 0.04 9 Tom-Jelte Slagter Cannondale-Garmin + 0.04 10 Wilco Keldermann Team LottoNL-Jumbo + 0.04 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL- Jumbo, Lotto Soudal, Movistar Team, Orica-GreenEDGE, Team Sky, Team Tinkoff- Saxo, Trek Factory Racing *UCI Continental Circuits -joukkueet: Bretagne-Séché Environnement, Cofidis, Team Europcar, MTN Qhubeka, Team Roompot Oranje Peloton, Topsport Vlaanderen - Baloise, Unitedhealthcare, Wanty - Groupe Gobert == Lähteet == Luokka:Pyöräilykausi 2015 Luokka:La Flèche Wallonne
Bryan Oviedo

Bryan Josué Oviedo Jiménez (s. 18. helmikuuta 1990 Ciudad Quesada) on costaricalainen jalkapalloilija, joka edustaa Englannin Valioliigassa pelaavaa Sunderland AFC:tä. Vasenjalkainen Oviedo on pelipaikaltaan vasen laitalinkkihttp://www.transfermarkt.co.uk/bryan-oviedo/profil/spieler/124983. Hän kuuluu myös Costa Rican jalkapallomaajoukkueeseen. == Ura == === Seurajoukkueura === Oviedo aloitti uransa kotimaansa Deportivo Saprissassa, jossa hän pelasi vuonna 2009 seitsemän ottelua. Tammikuussa 2010 Oviedo siirtyi Tanskan Superliigan FC Kööpenhaminaan. Kööpenhaminassa Oviedo voitti Tanskan mestaruuden kaudella 2009–2010 sekä Tanskan cupin kausilla 2010–2011 ja 2011-2012. Vuonna 2012 hänet valittiin myös cupin parhaaksi pelaajaksi. Oviedo debytoi Kööpenhaminan paidassa myös Eurooppa-liigassa. Yhteensä hän pelasi seuran paidassa 30 ottelua tehden niissä kaksi maalia. Kevätpuoliskon kaudesta 2010-2011 Oviedo oli lainassa toisessa tanskalaisseurassa, FC Nordsjællandissa, jossa otteluita kertyi 14. Elokuussa 2012 Oviedo siirtyi Valioliigan Everton FC:hen. Debyytti Valioliigassa tapahtui seuraavassa kuussa Swansea Cityä vastaanhttp://www.transfermarkt.co.uk/bryan- oviedo/leistungsdatenverein/spieler/124983. Avausmaali syntyi Oviedon toisella Valioliiga-kaudella marraskuussa 2013 Stoke Cityä vastaan. Seuraavassa ottelussa Oviedo iski ottelun ainoan maalin Manchester Unitedin verkkoon. Tammikuussa 2014 Oviedo mursi sääri- ja pohjeluunsa FA Cupin ottelussa Stevenage FC:tä vastaan. Oviedo palasi kentille vasta saman vuoden syyskuussa. Hän pelasi Evertonissa kaikkiaan 50 valioliigaottelua. Tammikuussa 2017 hän siirtyi samassa sarjassa pelaavaan Sunderlandiin. === Maajoukkueura === Oviedo edusti Costa Rican alle 20-vuotiaita vuoden 2009 MM-kilpailuissa, joissa Costa Rica oli neljäshttp://www.fifa.com/worldfootball/statisticsandrecords/players/player=270149/index.html . Oviedo pelasi turnauksessa kuusi ottelua. Debyytti Costa Rican jalkapallomaajoukkueessa tapahtui tammikuussa 2010 ystävyysottelussa Argentiinaa vastaanhttp://www.national-football- teams.com/player/35752/Bryan_Oviedo.html. Maajoukkueuran avausmaali syntyi vuoden 2011 helmikuussa Venezuelaa vastaan niin ikään ystävyysottelussa. Oviedo oli mukana vuoden 2011 Gold Cupissa. Vuoden 2014 MM-kilpailuista hän joutui jäämään sivuun jalkavammansa takia. Hän pelasi yhden ottelun Copa América Centenario -turnauksessa 2016. == Lähteet == Luokka:Costaricalaiset jalkapalloilijat Luokka:Vuonna 1990 syntyneet Luokka:Elävät henkilöt
Vannetanssi

Vannetanssi, eli huuppaus, hooppaus, hoopdance tai hooping on tanssilaji, jossa liikutaan vanteen kanssa. Se on ottanut vaikutteita rytmisestä kilpavoimistelusta, sirkustaiteesta, show-tanssista ja modernista tanssista. Laji on saanut modernin alkunsa 1990-luvun lopulla Yhdysvalloissa, josta se on levinnyt ympäri maailmaa. Alkujuuret ovat intiaanikulttuureissa, joissa rottinkivanteita käytettiin kuvittamaan tanssin avulla kerrottuja tarinoita. == Erilaiset vanteet == Nykyään vannetanssissa käytetään erilaisista muoveista tai metallista tehtyjä vanteita, joiden koko, materiaali ja viimeistely riippuu tanssijan mieltymyksistä ja taitotasosta. Yleisesti ottaen isommat ja paksummasta putkesta tehdyt vanteet ovat helpompia kumppaneita aloittelijalle ja kevyemmät sekä pienemmät huupit edistyneemmille vannetanssijoille. Hyvä peukalosääntö on että aloittelijan kannattaa tarttua itseään noin napaan ulottuvaan vanteeseen, mutta huuppaajan ruumiinrakenne vaikuttaa myös mitoitukseen. Vyötäröltä isokokoisen vannetanssijan kannattaa ottaa isompi vanne ja kapealle saattaa riittää pienempi vanne kuin oma pituus antaisi ymmärtää. Lelukaupoista löytyvät lapsille mitoitetut vanteet sopivat käsiliikkeisiin, varsinkin uudelleen teipattuina, mutta aikuisen ei kannata opetella niillä vannetanssia liian pienen koon ja kevyen materiaalin takia. Urheilukaupoissa myytävät painavat ja sisäpinnalta nystyräiset vanteet eivät sovi vannetanssin harrastamiseen, koska ovat lajiin liian kömpelöitä. == Vannetanssin harrastaminen == Vannetanssin harrastamisen voi aloittaa joko opettajan avulla tai itsenäisesti. Suomessa vannetanssikursseja ja -työpajoja järjestävät monet eri tahot isoimmissa kaupungeissa, mutta pienemmillä paikkakunnilla alkuun saattaa päästä parhaiten lukuisien internetistä löytyvien opetusvideoiden avulla. Aktiivisia vannetanssipaikkoja ovat ainakin Helsinki, Tampere, Oulu, Rovaniemi ja Kainuu. == Lähteet == * Vannetanssi kehittää tasapainoa ja koordinaatiokykyä Ellit * Vannetanssia esittely City.fi * Vannetanssi saa pään pyörälle MeNaiset * Vannetanssiyhdistyksen usein kysytyt kysymykset == Aiheesta muualla == * Vannetanssiyhdistys * MoodforHoop.fi * Hooping.org Luokka:Tanssi
Kulijärvi

Kulijärvi on Varsinais-Suomessa Laitilan Sannaisissa oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella. == Maantiede == Järven pinta-ala on 15 hehtaaria ja se on 1,2 kilometriä pitkä ja 300 metriä leveä. Sen eteläpää työntyy Kulijärvensuohon ja pohjoispää rajoittuu Kärkkistensuon eteläosaan, jotka ovat ojittamattomia. Kallioisilta mäiltä ei myöskään laske järveen ojia. Järven luusua sijaitsee järven luoteisrannalla, josta saa alkunsa 2,0 kilometriä pitkä oja Sirppujokeen. Järvellä on 3,0 kilometriä rantaviivaa ja sen ranta on pääosin suota tai moreenipohjaista metsämaastoa. Järvellä on yksi luoto. Rannoille on rakennettu 12 loma-asuntoa, joille johtaa tiet Sannaisista ja Kalannista. Laitilan ja Uudenkaupungin välinen raja kulkee idässä 300 metrin päässä. == Historia == Talollinen Juho Nurmi haki vuonna 1911 lupaa laskea Kulijärven vedenpintaa. Hän sai luvan vielä samana vuonna. Hän haki samassa yhteydessä myös lupaa pohjoisempana olevan "Kärkisjärven" eli nykyisen Kärkkistenjärven järvenlaskuun. == Lähteet == Luokka:Uudenkaupungin järvet Luokka:Sirppujoen vesistö
Keiteleen kirkko

Keiteleen kirkko on Wolmar Westlingin suunnittelema vuonna 1876 rakennettu puinen uusgoottilainen päätytornillinen pitkäkirkko Keiteleellä. Kirkon kellot ovat vuodelta 1876. Kolmilaivaisessa kirkossa on poikkisakarat. Sisäkate on keskilaivassa pylväiden kannattama taitekatto, sivulaivoissa on tasakatot. Kirkossa on istumapaikkoja 800 hengelle. Kirkon alttaritaulun Ristiinnaulittu on maalannut Ilmari Heinonen 1941 ja 16-äänikertaiset urut valmistanut Kangasalan urkutehdas 1976. Kirkkoa on korjattu vuonna 1938 arkkitehti Toivo Anttilan suunnitelman mukaan, 1966 arkkitehti Veikko Larkaksen suunnitteleman mukaan ja 1987 rakennusinsinööri Niilo Saastamoisen suunnitelman mukaan. Kirkon ulkomaalaus uusittiin vuonna 2002. == Lähteet == ==Aiheesta muualla== * Paananen, Vellamo 1976. Keiteleen kirkko 100-vuotias. Keitele: Keiteleen seurakunta. 80 s. ISBN 951-9492-88-7 Kirkko Luokka:Pohjois-Savon kirkkorakennukset Luokka:Suomen puiset pitkäkirkot Luokka:Suomen 1870-luvulla rakennetut kirkot
Rohijärvi (järvi)

Rohijärvi on Varsinais-Suomessa Laitilan Rohijärvellä ja Uudessakaupungissa oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella. == Maantiede == Järven pinta-ala on 19 hehtaaria ja se on 550 metriä pitkä ja 400 metriä leveä. Siihen laskee kaksi ojaa, jotka ovat Rahkajärven ja Koljolanjärven laskuojat. Järven luusua sijaitsee järven lounaisrannalla, josta saa alkunsa 3,6 kilometriä pitkä Rohijärvenoja. Aiemmin Koljolanjärvi laski vain Rohijärveen, mutta nykyään sen laskuoja kiertää myös suon kautta suoraan Rohijärvenojaan. Järvellä on 3,1 kilometriä rantaviivaa ja sen ranta on sekä peltomaata, avosuota ja moreenipohjaista metsämaastoa. Luoteiskulmauksessa sijaitsee lähes 100 metriä pitkä kalliosaari. Rantojen läheisyydessä on neljä maatilaa ja sen rannoille on rakennettu loma-asuntoja, joille johtaa tiet Kalannista. Järvi sijaitsee lähes kokonaan Laitilan puolella, mutta etelärannassa pieni osa järveä kuuluu Uuteenkaupunkiin. == Virkistys == Järvellä on yleinen uimaranta, joka sijaitsee Rohijärventien vieressä. Kallioinen ranta on paikoin jyrkkä. Hyppytornin alla on syvyys noin 2,75 metriä. == Historia == Vuosien 1968 ja 1984 peruskartoissa Rohijärvellä oli toinen suurempi saari ja järvi ulottui noin 200 metriä länteen avosuon reunassa olevalle ojalle saakka. Järven vedenpintaa on tämän jälkeen laskettu alemmaksi. == Lähteet == == Aiheesta muualla == * Uudenkaupungin museo: Ihmisiä, työtä ja tekijöitä. Frans Karrakosken kuvaamana, kuva K0423.37 Rohijärvellä uimakoulu Luokka:Laitilan järvet Luokka:Uudenkaupungin järvet Luokka:Sirppujoen vesistö
Koljolanjärvi

Koljolanjärvi on Varsinais-Suomessa Laitilan Rohijärvellä oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella. == Maantiede == Järven pinta-ala on 12 hehtaaria ja se on 650 metriä pitkä ja 200 metriä leveä. Siihen laskee kolme pelto-ojaa, joista yksi on Lempaanjärven laskuoja. Järven luusua sijaitsee järven etelärannalla, josta saa alkunsa 1,1 kilometriä pitkä laskuoja Rohijärvelle. Järvellä on 1,9 kilometriä rantaviivaa ja sen ranta on pääosin peltomaata ja kallio- ja moreenipohjaista metsämaastoa. Lounaisrannat ovat kosteikkona. Kaakossa kohoaa Aarnionkallio lähes 30 metriä korkeamalle kuin järven vedenpinta. Rannoille on rakennettu muutama loma-asunto, joille johtaa tiet Rohijärventieltä. == Historia == Vuosien 1968 ja 1984 peruskartoissa Koljolanjärven eteläosa oli leveämpi ja järvi ulottui noin 100 metriä etelämmäksi kosteikon reunassa olevalle kärrypolulle saakka. Järven vedenpintaa on tämän jälkeen laskettu alemmaksi. == Lähteet == Luokka:Laitilan järvet Luokka:Sirppujoen vesistö
Rechardt

Rechardt on muun muassa seuraavien henkilöiden sukunimi: * Esko Rechardt (s. 1958), suomalainen kilpapurjehtija ja olympiavoittaja * Lauri Rechardt (s. 1965), suomalainen kilpapurjehtija ja Musiikkituottajien toiminnanjohtaja * Pekka Rechardt (s. 1952), suomalainen rock-kitaristi ja säveltäjä
Lempaanjärvi

Lempaanjärvi on Varsinais-Suomessa Laitilan Torrella oleva järvi, joka kuuluu Sirppijoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella. == Maantiede == Järven pinta-ala on 4,4 hehtaaria ja se on 450 metriä pitkä ja 150 metriä leveä. Siihen laskee kaksi metsäojaa. Järven luusua sijaitsee järven etelärannalla, josta saa alkunsa 500 metriä pitkä oja Koljolanjärveen. Järvellä on 1,1 kilometriä rantaviivaa ja sen ranta on pääosin kallio- ja moreenipohjaista metsämaastoa. Rannoille on rakennettu kuusi loma-asuntoa, joille johtaa tiet Rohijärveltä. == Lähteet == Luokka:Laitilan järvet Luokka:Sirppujoen vesistö